Diari Oficial de la Generalitat Valenciana


Sumari del DOGV 331, del 20-01-1986 (1986/805617)

DECRET 185/1985, de 23 de novembre, del Consell de la Generalitat Valenciana, pel qual es modifica el Decret 117/1985, de 23 d'agost, sobre adaptació d'òrgans col.legiats a la nova estructura i distribució competèncial del Consell.
---------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/11/23/185/dof/vci/html**

### Dades del document

Número de DOGV
:   331

Data del DOGV
:   20-01-1986

Secció del DOGV
:   DISPOSICIONS GENERALS

Número del document
:   1986/805617


Data del document
:   23-11-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 185/1985, de 23 de novembre, del Consell de la Generalitat Valenciana, pel qual es modifica el Decret 117/1985, de 23 d'agost, sobre adaptació d'òrgans colegiats a la nova estructura i distribució competencial del Consell.  
El Decret 117/1985, de 23 d'agost, del Consell de la Generalitat Valenciana, sobre adaptació dels òrgans col·legiats a la nova estructura i distribució competencial del Consell, assenyala en l'article segon, lletra c), que es modifiquen els articles primer i segon, disposició addicional i disposició transitòria del Decret del Consell 145/1983, de 21 de novembre, que regula la composició dels Patronats Provincials per a la millora del Medi Rural, i determina la nova composició de la Junta Rectora dels susdits Patronats sota la presidència del Conseller d'Obres Públiques, Urbanisme i Transports.   
Tanmateix, entre els Vocals d'aquesta Junta no figura el Director General d'Arquitectura i Habitatge de la Conselleria d'Obres Públiques, Urbanisme i Transports, omissió que sembla important ja que la presència d'aquest ha d'entendre's fonamental per a la bona gestió de la Junta Rectora i, fins i tot, dels Patronats per a la Millora del Medi Rural per la seva directa relació amb aquesta Direcció General.   
Per això, i en virtut del que disposa l'article 40.1 de la Llei 5/1983, de 30 de desembre, de Govern Valencià, a proposta del Conseller d'Obres Públiques, Urbanisme i Transports i amb la deliberació prèvia del Consell, en sessió celebrada en 23 de novembre de 1985,   
DECRETE:  
Article únic  
L'article segon, lletra c), primer, punt 2, del Decret del Consell 117/1985, de 23 d'agost, sobre adaptació dels òrgans col·legiats a la nova estructura i distribució competencial del Consell, queda redactat de la manera següent:   
«Els Patronats per a la Millora del Medi Rural es regirán per una Junta Rectora única, composta per els membres següents:   
President: el Conseller d'Obres Públiques, Urbanisme i Transports, o persona en qui delegue.   
Vocals:   
El Director General d'Arquitectura i Habitatge de la Conselleria d'Obres Públiques, Urbanisme i Transports o persona en qui delegue.   
Un representant amb rang almenys de Director General de les Conselleries d'Agricultura i Pesca, de Sanitat i Consum i de Cultura, Educació i Ciència.   
El Director General d'Administració Local de la Conselleria d'Administració Pública.   
Un Diputat de cada una de les tres Diputacions de la Comunitat Valenciana.   
Els Caps dels Serveis Territorials d'Arquitectura i Habitatge de la Conselleria d'Obres Públiques, Urbanisme i Transports d'Alacant, Castelló i València, que actuaran amb veu però sense vot. Un d'ells hi farà de Secretari, a proposta del Conseller».   
DISPOSICIO FINAL  
Aquest Decret entrarà en vigor a l'endemà de la publicació en el Diari Ofícial de la Generalitat Valenciana   
València, 23 de novembre de 1985.   
El Conseller d'Obres Públiques Urbanisme i Transports  
RAFAEL BLASCO I CASTANY  
El President de la Generalitat,  
JOAN LERMA I BLASCO


Còpia Permalink ELI